Typhlochactidae

Alacraninae
 Typhlochactinae

Typhlochactidae er en gruppe (familie) av skorpioner.  De er mer eller mindre hulelevende og bare kjent fra den østlige delen av Mexico.

 Utseende 
Små til middelsstore (10-70 mm), lyst fargede skorpioner. De har mange trekk som er vanlige hos hulelevende dyr, såkalte troglomorfe trekk. Fargen er forholdsvis lys (brungul eller brunrød), skallet nokså tynt, øynene er mer eller mindre reduserte, pedipalper (klør), bein og hale er lange og tynne. Kroppen er ganske slank.

 Levevis 
De lever inne i, eller rundt åpningen til, huler. Som de fleste hulelevende arter er de sjeldne, Vignoli og Prendini (2009 ) fant at det i løpet av 40 års undersøkelser bare var samlet inn 29 eksemplarer av denne familien, fordelt på ni forskjellige arter. Fire av artene er bare kjent fra ett enkelt eksemplar. 

 Farlige arter 
Ingenting er kjent om giftigheten til disse skorpionene, men det at halen og brodden er så spinkle kan tyde på at de ikke bruker disse svært mye, og dermed sannsynligvis ikke er spesielt giftige. 

 Utbredelse 
Artene i denne familien finnes bare i den østlige delen av Mexico, i et smalt belte langs østsiden av den sentrale fjellkjeden.

 Systematisk inndeling 

 rekke Leddyr, Arthropoda
 underrekke Chelicerata
 klasse Edderkoppdyr, Arachnida – omfatter de landlevende cheliceratene
 underklasse Dromopoda
 gruppe Novogenuata
 orden skorpioner, Scorpionida (= Scorpiones)
 gruppe Neoscorpionina – alle de nålevende artene hører til her
 overfamilie Chactoidea 
 familie Typhlochactidae Mitchell, 1971
 underfamilie Alacraninae Vignoli & Prendini, 2009
 slekten Alacran Francke, 1982
 Alacran chamuco Francke, 2009
 Alacran tartanus Francke, 1982
 underfamilie Typhlochactinae Mitchell, 1971
 slekten Sotanochactas Francke, 1986
 Sotanochactas elliotti (Mitchell, 1971)
 slekten Stygochactas Vignoli & Prendini, 2009
 Stygochactas granulosus (Sissom & Cokendolpher, 1998)
 slekten Typhlochactas Mitchell, 1971
 Typhlochactas cavicola Francke, 1986
 Typhlochactas mitchelli Sissom, 1988
 Typhlochactas reddelli (Mitchell, 1968)
 Typhlochactas rhodesi (Mitchell, 1968)
 Typhlochactas sissomi Francke, Vignoli & Prendini, 2009
 Typhlochactas sylvestris Francke, 1986

 Kilder 
 Francke, O.F. (2009) A new species of Alacran (Scorpiones: Typhlochactidae) from a cave in Oaxaca, Mexico. Zootaxa 2222: 46-56. 
 Vignoli, V. og Prendini, L. (2009) Systematic revision of the troglomorphic North American scorpion family Typhlochactidae (Scorpiones, Chactoidea). Bulletin of the American Museum of Natural History 326: 1-94.  Med bilder av artene og lokalitetene der de er funnet.
 Jan Ove Rein: The Scorpion Files- Typhlochactidae

 Eksterne lenker 


Kategori:Skorpioner
Kategori:Edderkoppdyr formelt beskrevet i 1971